smcproject/ml-wiki-sentences huggingface dataset:
പരസ്പരം വേർപിരിഞ്ഞിരിക്കുന്ന നായികാ നായകന്മാരിൽ ഒരാൾ ദൂതൻ വഴി തന്റെ സന്ദേശം മറ്റൊരാൾക്ക് എത്തിക്കുകയാണ് സന്ദേശകാവ്യങ്ങളുടെ രീതി.
വാല്മീകി രാമായണത്തിലെ കിഷ്കിന്ധാകാണ്ഡത്തിൽ ശ്രീരാമൻ ഹനുമാന്റെ പക്കൽ സീതയ്ക്കു ദൂതു നല്കുന്നതും, നള-ദമയന്തി കഥയിൽ ദൂതുമായി പോകുന്ന ഹംസവുമെല്ലാം സന്ദേശകാവ്യത്തിന്റെ ആദ്യമാതൃകകളാണ്.
കാളിദാസന്റെ മേഘദൂതാണ് സന്ദേശകാവ്യപ്രസ്ഥാനത്തിന് ഇപ്പോൾ കാണുന്ന രീതിയിലുള്ള ഘടന നല്കിയത്.
പ്രണയപരവശരായ സ്ത്രീപുരുഷന്മാർ വിധിവശാൽ പിരിഞ്ഞിരിക്കേണ്ടി വരിക, വിരഹത്തിൽ ആമഗ്നനായ കാമുകൻ കാമുകിക്ക് ഒരു സന്ദേശം എത്തിക്കുവാൻ ഒരു വസ്തുവിനെയോ വ്യക്തിയെയോ കണ്ടെത്തി തന്റെ സന്ദേശം എത്തിക്കുവാൻ അഭ്യർത്ഥിക്കുന്നു.
അങ്ങനെ ഇരുവരുടേയും ഉത്കണ്ഠയ്ക്ക് ശമനം വരുത്തുക ഇതാണ് സന്ദേശകാവ്യങ്ങളുടെ മൗലിക ഘടന.
നായകൻ, നായിക, സന്ദേശവാഹകൻ ഇവരാണ് മുഖ്യ കഥാപാത്രങ്ങൾ.
സന്ദേശകാവ്യത്തിന് രണ്ട് ഭാഗങ്ങളുണ്ട്.
പൂർവ്വഭാഗവും ഉത്തരഭാഗവും.
പൂർവ്വഭാഗത്ത് സന്ദശം അയയ്ക്കാനുള്ള കാരണം, സന്ദേശവാഹകനെ കണ്ടെത്തിയ സന്ദർഭം, മാർഗവിവരണം ഇവയും ഉത്തരഭാഗത്ത് നായികയുടെ വാസസ്ഥലം വർണന, നായികാ വർണന, സനേദശം ഇവ ഉൾപ്പെടുന്നു.
മന്ദാക്രാന്ത വൃത്തമാണ് സന്ദേശകാവ്യങ്ങളിൽ സ്വീകരിക്കാറ്.
അംഗിയായ രസം ശൃംഗാരമാണ്.
നായിക,
നായകൻ,
സന്ദേശഹരൻ സന്ദേശവൃത്തം
മന്ദാക്രാന്തവൃത്തത്തിലാണ് സന്ദേശകാവ്യങ്ങള് രചിക്കപ്പെട്ടിട്ടുള്ളത്.
മറ്റു ചില വൃത്തങ്ങളിലും ചിലതു രചിക്കപ്പെട്ടിട്ടുണ്ട്.
ദൂതുമായി പോകുന്ന വഴിയിൽ കാണാൻ സാധ്യതയുള്ള ദേശങ്ങളും പട്ടണങ്ങളും വർണിക്കുന്നു.
സാമൂഹ്യവും രാഷ്ട്രീയവുമായ പല സംഗതികളും ഇതുവഴി അനാവരണം ചെയ്യപ്പെടുന്നു.
കേരളത്തിൽ രചിക്കപ്പെട്ട സന്ദേശകാവ്യങ്ങൾ
സംസ്കൃതത്തില് നിന്നു മലയാളത്തിലേക്കു കടന്നു വന്ന സാഹിത്യപ്രസ്ഥാനമാണ് സന്ദേശകാവ്യ പ്രസ്ഥാനം.
മേഘദൂതിന്റെ അനുകരണങ്ങളായിത്തന്നെയാണ് ഇവ പ്രത്യക്ഷപ്പെട്ടത്.
കഥാഘടനയില് വ്യത്യാസങ്ങളില്ല.
നായികാനായകന്മാരും സന്ദേശഹരനും വ്യത്യാസപ്പെടുന്നുവെന്നു മാത്രം.
സംസ്കൃതത്തിലും മലയാളത്തിലും കാവ്യങ്ങള് രചിക്കപ്പെട്ടിട്ടുണ്ട്.
സംസ്കൃതസന്ദേശകാവ്യങ്ങൾ(അപൂർണ്ണം) ശുകസന്ദേശം – കരിങ്ങമ്പള്ളി ലക്ഷ്മിദാസൻ നമ്പൂതിരി കോകിലസന്ദേശം – ഉദ്ദണ്ഡശാസ്ത്രികൾ ചകോരസന്ദേശം – പയ്യൂർ വാസുദേവഭട്ടതിരി ഭൃംഗസന്ദേശം – വാസുദേവ ഭട്ടതിരി നീലകണ്ഠസന്ദേശം – പുന്നശ്ശേരി ശ്രീധരൻ നമ്പി വിപ്രസന്ദേശം – കൊടുങ്ങല്ലൂർ കൊച്ചുണ്ണിത്തമ്പുരാൻ കപോതസന്ദേശം – തൈക്കാട്ട് നാരായണൻ മൂസ്സത് മേഘപ്രതിസന്ദേശം – രാമശാസ്ത്രി മലയാളസന്ദേശകാവ്യങ്ങൾ (അപൂർണ്ണം) ഉണ്ണുനീലിസന്ദേശം – അജ്ഞാതകർതൃകം ചക്രവാകസന്ദേശം (കോകസന്ദേശം) ചാതകസന്ദേശം – അജ്ഞാതകർതൃകം മയൂരസന്ദേശം – കേരളവർമ്മ വലിയകോയിത്തമ്പുരാൻ , 1894 ഭൃംഗസന്ദേശം – അപ്പാടൻ വീട്ടിൽ രാമനെഴുത്തച്ഛൻ ( സ്രഗ്ദ്ധര വ‍ൃത്തം ), 1894 ഹംസസന്ദേശം – കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ , 1896 ദാത്യുഹസന്ദേശം – ശീവൊള്ളി നാരായണൻ നമ്പൂതിരി , 1897 കോകിലസന്ദേശം – മൂലൂർ എസ് പത്മനാഭപ്പണിക്കർ , 1905 ഗരുഡസന്ദേശം – ഏ.
ആർ. രാജരാജവർമ്മ , 1907 ചകോരസന്ദേശം – തളിയില് കെ. ലക്ഷ്മിയമ്മ, 1913 കപോതസന്ദേശം – കൊട്ടാരത്തിൽ ശങ്കുണ്ണി , 1924 ഭൂപസന്ദേശം – കെ.എം. പണിക്കർ , 1934 റാണിസന്ദേശം – സഹോദരന് കെ. അയ്യപ്പൻ (ഗാഥാവൃത്തം), 1935 ആത്മസന്ദേശം-ചെളായിൽ കൃഷ്ണൻ എളേടം,1891 ശുകസന്ദേശം- മുലൂർ എസ് പത്മനാഭപ്പണിക്കർ ,1906 പിക സന്ദേശം-കെ സി കുഞ്ഞൻ വൈദ്യൻ,എം കെ പുരുഷോത്തമൻ,മുലൂർ എസ് പത്മനാഭപ്പണിക്കർ,1906 വിപ്രസന്ദേശം-പി ജി രാമയ്യർ,1906 ഭ്രമരസന്ദേശം-അവിട്ടം തിരുനാൾ രാമവർമ വലിയരാജ,1908 കടാക്ഷസന്ദേശം- ഒടുവിൽ കുഞ്ഞിക്കൃഷ്ണമേനോൻ , വീരസന്ദേശം-കോയിപ്പിള്ളിൽ പരമേശ്വരക്കുറുപ്പ്,1920 പികസന്ദേശം-ചെന്തിട്ട കേശവപ്പിള്ള,1921 മരാളസന്ദേശം-മാനന്തേരി മഠത്തിൽ ചന്തുനമ്പ്യാർ,1924 കപോതസന്ദേശം- ഓടാട്ടിൽ കേശവമേനോൻ ,1928 സ്വപ്നസന്ദേശം-വി ഉണ്ണിക്കൃഷ്ണൻ നായർ,1928 ചിത്രശലഭസന്ദേശം-വാടാനപ്പിള്ളി ശങ്കരൻകുട്ടിനായർ,1930 ഒരു സന്ദേശം-വലിയരാമനെളയത് ശാരികാസന്ദേശം-രാമവർമ്മ അപ്പൻത്തമ്പുരാൻ അശ്വസന്ദേശം-നല്ലമുട്ടം ജി പത്മനാഭപ്പിള്ള,1944 വിജയസന്ദേശം-എം എൻ ഭാസ്ക്കരപ്പണിക്കർ,1952 ഇന്ദിന്ദിരസന്ദേശം-കെ രാഘവൻ,1958 ഹംസസന്ദേശം-ചാപ്പുണ്ണിനായർ,1908 ഗരുഡസന്ദേശം- വി ടി പത്മനാഭൻ നമ്പ്യാർ,1917 മർക്കടസന്ദേശം- മൂർക്കോത്ത് കുമാരൻ ,1893 കാകസന്ദേശം- സാഹിത്യപഞ്ചാനനൻ പി കെ നാരായണപ്പിള്ള മാർജ്ജാരസന്ദേശം-കൊല്ലം ഗോവിന്ദപ്പിള്ള അവലംബം
↑ {{ cite book }} : | first= missing | last= ( help ) ↑ ↑ {{ cite web }} : External link in | website= ( help ) ↑ http://shodhganga.inflibnet.ac.in:8080/jspui/bitstream/10603/4020/12/12_chapter%204.pdf pages 218 to 220 ↑ {{ cite web }} : External link in | title= and | website= ( help ) ↑ {{ cite book }} : | first= missing | last= ( help ) ↑ {{ cite book }} : | first= missing | last= ( help ) ↑ {{ cite book }} : | first= missing | last= ( help ) ↑ {{ cite book }} : | first= missing | last= ( help )
സന്ദീപ് പാണ്ഡെ ഇംഗ്ലീഷ് വിലാസം https://ml.wikipedia.org/wiki/Sandeep_Pandey
മാഗ്സസെ അവാർഡ് ജേതാവായ സാമൂഹികപ്രവർത്തകനാണ് പ്രൊഫ. സന്ദീപ് പാണ്ഡെ .
ഇന്ത്യയിലെ   കുട്ടികളുടെ അവകാശസംരക്ഷണത്തിനായും പരിസ്ഥിതി സംരക്ഷണത്തിനായും   അഴിമതിരഹിത ഇന്ത്യക്കു വേണ്ടിയും നിരവധി പ്രവർത്തനങ്ങൾ സംഘടിപ്പിക്കുന്നു.
ഡോ. ദീപക് ഗുപ്ത, വി.ജെ.പി. ശ്രീവാസ്തവ എന്നിവരുമായി  ചേർന്ന് ആശ ഫോർ എജുക്കേഷൻ സ്ഥാപിച്ചു.
പഠനത്തിനിടെ ബനാറസ് ഹിന്ദു യൂണിവേഴ്‌സിറ്റിയിൽനിന്ന് പുറത്താക്കപ്പെട്ടു.
കാലിഫോർണിയ സർവകലാശാലയിൽ നിന്ന് മെക്കാനിക്കൽ എഞ്ചിനീയറിംഗിൽ പി.എച്ച്.ഡി. നേടി.
വാരണാസ് ഐ.ഐ.ടി.യിലെ അധ്യാപകനാണ്.
സാമൂഹികമായും സാമ്പത്തികമായും പിന്നാക്കം നിൽക്കുന്ന കുട്ടികളുടെ വിദ്യാഭ്യാസപരമായ അവകാശങ്ങൾ സംരക്ഷിക്കുന്നതിനുവേണ്ടി  ‘ആഷ ഫോർ എജ്യുക്കേഷൻ’  രൂപവത്‌കരിച്ചു.
‘നാഷണൽ അലയൻസ് ഓഫ് പീപ്പിൾസ് മൂവ്‌മെന്റ് എന്നൊരു സംഘടനയിലൂടെ പ്രകൃതിവിഭവങ്ങളുടെ സംരക്ഷണത്തിനുവേണ്ടി നിരവധി പോരാട്ടങ്ങൾ നടത്തി.
അവലംബം ↑ ↑ പുറം കണ്ണികൾ Detailed Bio of Sandeep Pandey
റബ്ബർ ടാപ്പിങ് കത്തി സവിശേഷതകൾ
അഗ്രഭാഗം വി- ആകൃതിയിലുള്ള ടാപ്പിങ് കത്തി റബ്ബർ മരത്തിൽനിന്നു കറയെടുക്കുന്നതിനുള്ള ചാലുണ്ടാക്കാനാണ് ഉപയോഗിക്കുന്നത് .
മീഡിയം കാർബൺ സ്റ്റീൽ ഉപയോഗിച്ചാണ് കത്തി നിർമ്മിക്കുന്നത്.
റബ്ബർ മരത്തിൽ വി ആകൃതിയിലുള്ള വായ്‌ത്തല കൊണ്ട് ആഴത്തിൽ കീറുമ്പോൾ തടിയിൽ ഒരു ചാൽ രൂപപ്പെടുകയും അതിലൂടെ സാവധാനത്തിൽ റബ്ബർപാൽ ഊറിവരുകയും ചെയ്യും.
ഊറി വരുന്ന കറ ശേഖരിക്കാനായി തകരം കൊണ്ടോ പ്ലാസ്റ്റിക് കൊണ്ടോ ഉള്ള ഒരു പാത്രം അല്ലെങ്കിൽ ഒരു ചിരട്ട റബ്ബർ മരത്തോട് ചേർത്ത് ബന്ധിപ്പിച്ചിരിക്കും.
ഈ പാത്രം നിറയുമ്പോൾ റബ്ബർ പാൽ വലിയ പാത്രങ്ങളിലാക്കി റബ്ബർ ഷീറ്റുണ്ടാക്കുന്നതിനും മറ്റു സംസ്കരണ പ്രവർത്തനങ്ങൾക്കുമായി എടുക്കും .
നിശ്ചിത സമയത്തിനുള്ളിൽ കൂടുതൽ മരങ്ങൾ ടാപ്പ് ചെയ്യുന്നതിന് ഈ ഉപകരണം സഹായകമാണ്.
സാങ്കേതിക വിശദാംശങ്ങൾ നീളം (മി .മീ ) : 300 ഭാരം (ഗ്രാം ) : 250 കത്തിയുടെ തരം : വി ആകൃതിയിലുള്ള വായ്‌ത്തല പിടി : മരം കൊണ്ടുണ്ടാക്കിയത് ഉപയോഗം
പ്രത്യേക വൈദഗ്‌ദ്യം വേണ്ട റബ്ബർ ടാപ്പിംഗ് കൂടുതൽ കാര്യക്ഷമമായും വേഗത്തിലും ചെയ്യാൻ സഹായകമാണ് ഈ ഉപകരണം.
↑ [ http://www.kau.in/slider-post/kau-agri-infotech-portal
റബേക്ക സന്തോഷ്
റെബേക്ക സന്തോഷ് ഒരു ചലച്ചിത്ര-സീരിയൽ നടിയാണ്.
കസ്തൂരിമാൻ എന്ന സീരിയലിലെ കാവ്യ എന്ന കഥാപാത്രം വളരെ ശ്രദ്ധേയമാണ്.
ടെലിവിഷൻ വർഷം പ്രോഗ്രാം വേഷം ചാനൽ കുറിപ്പുകൾ 2011 കുഞ്ഞിക്കൂനൻ അസിൻ ഏഷ്യാനെറ്റ് ബാല താരം 2012 സ്നേഹക്കൂട് സൂര്യ ടി.വി. ബാലതാരം 2016 താരപച്ചകം ഹോസ്റ്റ് ഫ്‌ളവേഴ്‌സ് ടി.വി. 2016 മിഴി രണ്ടിലും അനഘ തിരുമൽപ്പാട് ഡോ സൂര്യ ടി.വി 2017 നീർമാതളം ഗൗരി ഏഷ്യാനെറ്റ് 2017–2021 കസ്തൂരിമാൻ കാവ്യ ഏഷ്യാനെറ്റ് 2018 എ ഡേ വിത്ത് എ സ്റ്റാർ (സീസൺ 3) സ്വയം കൗമുദി ടിവി 2019–20 സ്റ്റാർട്ട് മ്യൂസിക് ആരാദ്യം പാടും മത്സരാർത്ഥി ഏഷ്യാനെറ്റ് 2019–20 കോമഡി സ്റ്റാർസ് (സീസൺ 2) അതിഥി/ സ്നേഹ ഏഷ്യാനെറ്റ് ഗ്രാൻഡ് ഫിനാലെ കർട്ടൻ റൈസറിലും ഹോസ്റ്റ് 2019 സ രി ഗ മാ പാ കേരളം ഹോസ്റ്റ് സീ കേരളം 2020 അവരോടൊപ്പം അലിയും അച്ചായനും കാവ്യ ഏഷ്യാനെറ്റ് ഓണം സ്പെഷ്യൽ ടെലിഫിലിം 2020–2021 സ്റ്റാർട്ട് മ്യൂസിക് സീസൺ 2 മത്സരാർത്ഥി ഏഷ്യാനെറ്റ് പ്രൊമോയിലും പ്രത്യേക ഭാവം 2020–2021 ലെറ്റ്സ് റോക്ക് എൻ റോൾ മത്സരാർത്ഥി സീ കേരളം 2021–നിലവിൽ കളിവീട് പൂജ / അനു സൂര്യ ടി.വി പ്രത്യേക ദൃശ്യങ്ങൾ വർഷം പ്രോഗ്രാം വേഷം ചാനൽ കുറിപ്പുകൾ 2018 സെൽ മീ ദി ആൻസർ മത്സരാർത്ഥി ഏഷ്യാനെറ്റ് 2019 ഒന്നും ഒന്നു മൂന്ന് അതിഥി മഴവിൽ മനോരമ 2020 ചങ്കാണ് ചാക്കോച്ചൻ സ്വയം ഏഷ്യാനെറ്റ് ക്രിസ്മസ് സ്പെഷ്യൽ ഷോ 2021 റെഡ് കാർപെറ്റ് ഉപദേശക അമൃത ടി.വി. 2021 ഓണമാമാങ്കം അവൾ തന്നെ സൂര്യ ടി.വി. 2022 നാട്ടു മിടുക്കി പൂജ സൂര്യ ടി.വി. പ്രൊമോയിൽ അതിഥി വേഷവും 2022 ഭാവന പൂജ സൂര്യ ടി.വി. പ്രൊമോയിൽ കാമിയോ വെബ് സീരീസ് വർഷം പരമ്പര വേഷം കുറിപ്പുകൾ 2020 പുലിവാൽ കഥകൾ വിവിധ വേഷങ്ങൾ YouTube സീരീസ് ഫിലിം വർഷം ഫിലിം പങ്ക് കുറിപ്പുകൾ 2012 തിരുവമ്പാടി തമ്പാൻ ബാല നടി 2017 ടേക്ക് ഓഫ് സമീറയുടെ സഹോദരി ഒരു സിനിമാക്കാരൻ സാറയുടെ സുഹൃത്ത് മിന്നാമിനുങ്ങ് ചാരു 2018 സ്നേഹകൂട് സ്നേഹ ലീഡ് റോൾ അവാർഡുകൾ വർഷം ചടങ്ങ് നാമ നിർദ്ദേശം പങ്ക് വിഭാഗം ഫലം 2017 ഏഷ്യാനെറ്റ് ടെലിവിഷൻ അവാർഡ് നീർമാതളം ഗൗരി പുതിയ മുഖം നാമനിർദ്ദേശം 2018 കസ്തൂരിമാൻ കാവ്യ മികച്ച നടി നിമലി ചിൻമയം അവാർഡ് പുതിയ മുഖം വിജയിച്ചു ജയീസി ഫൗണ്ടേഷൻ അവാർഡ് മികച്ച നടി അവലംബം ↑ പുറത്തേക്കുള്ള കണ്ണികൾ റബേക്ക സന്തോഷ് കാത്തിരുന്ന കല്യാണം; റബേക്ക സന്തോഷ് വിവാഹിതയായി കുടുംബത്തിലേക്ക് പുതിയ 'അതിഥി' എത്തി
റബൈ മെയർ തിബേരിയസിൽ റബൈ മെയറുടെ കബറിടത്തിന്റെ പഴയ ചിത്രം മെയറുടെ ശവകുടീരത്തിന്റെ ആധുനിക ചിത്രം
മിഷ്ന യുഗത്തിൽ ജീവിച്ചിരുന്ന ഒരു യഹൂദമനീഷിയാണ് റബൈ മെയർ .
നാലാം തലമുറയിലെ (പൊതുവർഷം 139-163) ഏറ്റവും പ്രധാനപ്പെട്ട തന്നായിമാരിൽ ഒരുവനായി അദ്ദേഹം പരിഗണിക്കപ്പെടുന്നു.
റോമൻ ചക്രവർത്തി നീറോയുടെ പരമ്പരയിൽ പെട്ടിരുന്ന അദ്ദേഹത്തിന്റെ പിതാവ് യഹൂദമതത്തിലേക്കു പരിവർത്തിതനായി എന്നു താൽമുദ് പറയുന്നു.
താൽമുദിൽ, മിഷ്നായെ തുടർന്നുവരുന്ന രണ്ടാം ഖണ്ഡമായ ഗമാറകളിൽ പ്രാധാന്യത്തോടെ പ്രത്യക്ഷപ്പെടുന്ന ചുരുക്കം സ്ത്രീകളിൽ ഒരാളാണ് മെയറുടെ പത്നി ബ്രുറയാ .
മിഷ്നയിൽ ഏറ്റവുമധികം പരാമർശിക്കപ്പെടുന്ന മൂന്നു റബൈമാരിൽ ഒരാളാണദ്ദേഹം.
മിഷ്നായിൽ പേരുപറയാതെ ചേർത്തിട്ടുള്ള നിരൂപണങ്ങളൊക്കെ റബൈ മെയറുടേതായി കണക്കാക്കണമെന്നു ബാബിലോണിയൻ താൽമുദ് നിർദ്ദേശിക്കുന്നു.
സെൻഹിദ്രിൻ തലവൻ റബൈ ശിമയോൻ ബെൻ ഗമാലിയേലിനെ ബലം പ്രയോഗിച്ചു നീക്കം ചെയ്യാൻ റബൈ മെയർ മുൻകൈയ്യെടുത്തു നടത്തിയ ഒരു ശ്രമത്തിന്റെ പരാജയത്തിനു ശേഷം, റബൈ മെയറുടെ നിരീക്ഷണങ്ങൾ മിഷ്നയിൽ രേഖപ്പെടുത്തപ്പെട്ടെങ്കിലും "മറ്റുള്ളവരുടെ അഭിപ്രായം...."
എന്ന മട്ടിൽ ചേർത്തു എന്നതാണ് ഈ നിർദ്ദേശത്തിനാധാരം.
'മെയർ' എന്നത്, അദ്ദേഹത്തിന്റെ ബഹുമാനപ്പേരാകാം.
യഥാർത്ഥ നാമം നഹോറി എന്നൊ മിഷാ എന്നോ ആയിരുന്നിരിക്കാം.
വെളിച്ചം വീശുന്നവൻ എന്നർത്ഥമുള്ള 'മെയർ' എന്ന പേര്, തോറയുടെ പഠനത്തിൽ, പണ്ഡിതന്മാർക്കും വിദ്യാർത്ഥികൾക്കു വെളിച്ചം പകർന്നവൻ എന്ന അർത്ഥത്തിൽ നൽകപ്പെട്ടതാകാം.
അവലംബം ↑ Drew Kaplan, "Rabbinic Popularity in the Mishnah VII: Top Ten Overall [ Final Tally ] Drew Kaplan's Blog (5 July 2011).
↑ Babylonian Talmud Tractate Horayot 13b-14a ↑ http://www.jewishbless.com/pages/rabbi.html
റബർ ടാപ്പിങ്
റബ്ബർ പാൽ ശേഖരിക്കുന്നതിനായി വളർച്ചയെത്തിയ  റബ്ബർ മരത്തിന്റെ തൊലിയിൽ നിയന്ത്രിത രീതിയിൽ മുറിവുണ്ടാക്കുന്നതിനെ റബർ ടാപ്പിംഗ് എന്നു പറയുന്നു.
ഇതിനെ കറയെടുപ്പ് എന്നും പറയാറുണ്ട്.
റബ്ബർ മരത്തൊലിയിൽ മുറിവുണ്ടാക്കിയാണ് റബ്ബർകറ ശേഖരിക്കുന്നത്.
ഇതിനായി ആദ്യം തൊലിയുടെ നേരിയ ചീളുകൾ അരിഞ്ഞെടുക്കുന്നു.
പുറംതൊലിക്ക് മൃദുവായ അന്തർസ്തരവും കടുപ്പമുള്ള മധ്യസ്തരവും ഇവയെ പരിരക്ഷിക്കുന്ന ആച്ഛാദനസ്തരവും ഉണ്ട്.
ആച്ഛാദനസ്തരത്തിൽ ധാരാളം കോർക്കു കോശങ്ങളുണ്ടായിരിക്കും.
മൃദുവായ അന്തർസ്തരത്തിലെ കോശങ്ങളിലാണ് റബ്ബർ മരക്കറ അഥവാ റബ്ബർ പാൽ അടങ്ങിയിട്ടുള്ളത്.
ഈ കോശങ്ങൾ പരസ്പരബന്ധമുള്ള വാഹികളുടെ നിരവധി സംകേന്ദ്ര വലയങ്ങളായിരിക്കും.
മരക്കറവാഹികളുടെ എണ്ണവും വിതരണവും, മരത്തൊലിയുടെ കടുപ്പവും വിവിധ മരങ്ങളിൽ വ്യത്യസ്ത മായിരിക്കും.
എന്നാൽ ഒരേ ക്ലോണിൽ നിന്നു ബഡ്ഡുചെയ്തെടുത്ത മരങ്ങളിൽ ഇത്തരം വ്യത്യാസങ്ങൾ താരതമ്യേന വളരെ കുറവായിട്ടാണ് കാണപ്പെടുന്നത്.
കറയെടുക്കുന്ന സമയം
റബ്ബർ തൈകൾ പറിച്ചുനട്ട് ഏഴു വർഷം കഴിഞ്ഞശേഷമേ മരങ്ങൾ ടാപ്പു ചെയ്യാൻ പ്രായമാവുകയുള്ളു.
സാധാരണ തൈമരത്തിന്റെ ചുവട്ടിൽ നിന്ന് 100 സെ.
ഉയരത്തിൽ 50 സെ.
ചുറ്റളവ് (വണ്ണം) എത്തുമ്പോഴാണ് ടാപ്പു ചെയ്യാൻ തുടങ്ങുന്നത്.
എന്നാൽ ബഡ്ഡുമരങ്ങൾ 125 സെ.
വണ്ണം എത്തുമ്പോൾ തന്നെ ടാപ്പിങ് ആരംഭിക്കുന്നു.
തോട്ടത്തിലെ 70 ശ.
മരങ്ങൾക്കും ഏതാണ്ട് ഒരേവണ്ണം എത്തിയശേഷം ടാപ്പിങ് ആരംഭിച്ചാൽ മാത്രമേ വിളവെടുപ്പ് ലാഭകരമായിരിക്കുകയുള്ളു.
റബ്ബർ പട്ടയിലെ പാൽക്കുഴലുകളിൽ ഏറ്റവുമധികം പാൽ സമ്മർദമുള്ള സമയം പുലർവേള ആയതിനാൽ കഴിവതും ആ സമയത്തു തന്നെ ടാപ്പു ചെയ്യുന്നത് കൂടുതൽ വിളവ് ലഭിക്കാൻ സഹായിക്കും.
ഇന്ത്യയിൽ ടാപ്പിങ് ആരംഭിക്കുന്നതിനു പറ്റിയത് മാർച്ച്, സെപ്തംബർ മാസങ്ങളാണ്.
കറയെടുക്കുന്ന രീതി റബ്ബർ ടാപ്പിംഗ്
ഏറെ വ്യത്യസ്തമായതും വൈദഗ്ദ്യം ആവശ്യമുള്ളതുമായ ഒരു വിളവെടുപ്പു രീതിയാണ് റബർ കൄഷിക്കുള്ളത്.
മരത്തിനെ ശരിയായ രീതിയിൽ നിയന്ത്രിതമായി മുറിവേൽപ്പിച്ചു വേണം ആദായമെടുക്കുന്നത്.
മരത്തൊലിയിലെ റബ്ബർ പാൽക്കുഴലുകളിൽ നല്ലൊരുഭാഗം മുറിഞ്ഞാൽ മാത്രമേ കറ കൂടുതൽ ലഭിക്കുകയുള്ളു.
ഇതിനായി ഇടതുവശം ഉയർന്ന് വലതുവശം താഴ്ന്നിരിക്കത്തക്കവിധത്തിലാണ് മരങ്ങളിൽ വെട്ടുചാൽ ഇടുന്നത്.
പാൽ വഹിക്കുന്ന കുഴലുകൾ 3 1/2° വലത്തേക്കു ചരിഞ്ഞസ്ഥിതിയിലാണ് മരത്തൊലിയിൽ വിന്യസിക്കാറുള്ളത്.
ഇതിനാലാണ് ഇപ്രകാരം വെട്ടുചാലിടുന്നത്.
ബഡ്ഡു മരങ്ങളുടെ പട്ടയ്ക്ക് കനം കുറവായതിനാൽ 30°ചരിഞ്ഞാണ് വെട്ടുചാൽ ഇടുക.
തൈമരങ്ങളുടെ പട്ടയ്ക്ക് കനം കൂടുതലുള്ളതിനാൽ 25° ചരിച്ച് ഇട്ടാൽ മതിയാകും.
വെട്ടു ചാൽ മരത്തിന്റെ ചുറ്റളവിന്റെ പകുതിയോളം എത്തേണ്ടതുണ്ട്.
തൊലിച്ചീളുകൾ മുറിക്കുന്നത് 20 മി. മീ.
-ൽ കൂടുതൽ വീതിയിലാകാതെ ശ്രദ്ധിക്കുകയും വേണം.
പാൽ വാഹിക്കുഴലുകൾ കടന്ന് ആഴത്തിലേക്ക് മുറിക്കുന്ന കത്തി ഇറങ്ങാനും പാടില്ല.
കൂടുതൽ ആഴത്തിൽ പട്ട മുറിച്ചാൽ തൊലിയും തന്മൂലം കറയും നഷ്ടമാകുന്നു എന്നു മാത്രമല്ല ഇത് തടിയെയും പ്രതികൂലമായി ബാധിക്കും.
കേമ്പിയകലകൾക്ക് കേടുവരാതിരിക്കത്തക്കവിധത്തിൽ ടാപ്പുചെയ്താൽ മാത്രമേ ഫലപ്രദമായി വിളവെടുക്കാൻ സാധിക്കുകയുള്ളു.
വിദഗ്ദ്ധരായ ടാപ്പർമാരും മൂർച്ചയും വൃത്തിയും ഉള്ള പ്രത്യേകതരം കത്തികളും ഇതിനാവശ്യമാണ്.
ഇന്ത്യയിൽ 'മിഷീ ഗോലെജ്' എന്നയിനം കത്തിയാണ് ഇതിനുവേണ്ടി സാധാരണ ഉപയോഗിക്കാറുള്ളത്.
ഇതുകൂടാതെ 'ജബോങ്ങ്', 'ഗോജ്' തുടങ്ങിയ പലതരം കത്തികളും ഉപയോഗിച്ചുവരുന്നുണ്ട്.
റബ്ബർപട്ടയുടെ വെട്ടുചാൽ അവസാനിക്കുന്ന താഴ്ന്ന ഭാഗത്തുനിന്ന് (വലതുവശത്തു നിന്ന്) മേലുകീഴായി 20 സെ.
മീറ്ററോളം നീളത്തിൽ ചെറിയ പൊഴിയുണ്ടാക്കി കറ ത്വരിതഗതിയിൽ ഒഴുകിയെത്തത്തക്ക വിധത്തിൽ ചില്ലും ചിരട്ടയും (കപ്പും) ഉറപ്പിച്ചാണ് പാൽ ശേഖരിക്കുന്നത്.
ടാപ്പിംഗ് രീതികൾ മഴവെള്ളം വീഴാതെയിരിക്കാനായി ഉപയോഗിക്കുന്ന മറകൾ ടാപ്പിംഗ് കത്തികൾ
പുതിയ മരപ്പട്ടയിൽ ടാപ്പു ചെയ്യുന്നത് ആദായകരമല്ലാത്ത അവസരത്തിൽ അതിനും മുകളിൽ പുതിയ വെട്ടുചാൽ തുറന്ന് ഏണിയുടെ സഹായത്തോടെ ടാപ്പു ചെയ്യുന്ന രീതിയും നിലവിലുണ്ട്.
ഇതിനെ ലാഡ്ഡർ ടാപ്പിങ് എന്നു പറയുന്നു.
വേനൽക്കാലത്തു ടാപ്പു ചെയ്യുമ്പോൾ ഉത്പാദനക്കുറവുണ്ടാകുമെന്നല്ലാതെ മരങ്ങൾക്ക് കേടു സംഭവിക്കുന്നില്ല.
മഴക്കാലത്ത് ടാപ്പു ചെയ്യുമ്പോൾ വെട്ടുചാലിലും കറയൊഴുകി വീഴുന്ന ചിരട്ടയിലും മഴവെള്ളം വീഴാതെയിരിക്കാനായി പ്രത്യേകതരം മറകൾ ഉപയോഗിക്കാറുണ്ട്.
ആവർത്തന കൃഷിക്കുവേണ്ടി റബ്ബർ മരങ്ങൾ മുറിച്ചു നീക്കുന്നതിനുമുമ്പ് കടുംവെട്ട് (കടുംടാപ്പിങ്) നടത്തി കറ ശേഖരിക്കാറുണ്ട്.
വെട്ടുചാലുകളുടെ എണ്ണവും ദൈർഘ്യവും വർധിപ്പിച്ചു തുടരെത്തുടരെ ടാപ്പു ചെയ്യുക, സസ്യഹോർമോണുകൾ പുരട്ടി ഉത്പാദനം വർധിപ്പിക്കുക തുടങ്ങിയ രീതികളാണ് കടുംവെട്ടിൽ അനുവർത്തിക്കുന്നത്.
ടാപ്പിങിന് പൊതുവായി അന്തർദേശീയതലത്തിൽ ഉപയോഗിച്ചു വരുന്ന ചില സംജ്ഞകളുണ്ട്.
റബ്ബർ മരത്തിന്റെ ചുറ്റളവിന്റെ പകുതി നീളത്തിൽ ഒന്നിടവിട്ടദിവസം ടാപ്പു ചെയ്യു ന്നതും, ചുറ്റളവിന്റെ നാലിലൊന്നു നീളത്തിൽ ദിവസവും ടാപ്പു ചെയ്യുന്നതും ഫലത്തിൽ തുല്യമാണെന്നാണ് കണക്കാക്കപ്പെടുന്നത്.
ഇത് 100 ശ.
കടുപ്പമുള്ള രീതി (100% intensity) എന്നറിയപ്പെടുന്നു.
s/2 d/2 100% എന്ന ഫോർമുലയിലാണ് ഇതു രേഖപ്പെടുത്തുന്നത്.
(s/2 = 1/2 spiral = ചുറ്റളവിന്റെ പകുതിനീളത്തിൽ‍; d2  = ഒന്നിടവിട്ട ദിവസങ്ങളിൽ‍)
റബ്ബർ മരങ്ങളുടെ 'ചുറ്റളവിന്റെ പകുതി നീളത്തിൽ ടാപ്പു' ചെയ്യുക എന്നതാണ് സാധാരണരീതി.
എന്നാൽ സാധാരണ തൈമരങ്ങൾ മൂന്നു ദിവസത്തിലൊരിക്കലും (s/2 d3 67%); ബഡ്ഡു മരങ്ങൾ ഒന്നിടവിട്ട ദിവസങ്ങളിലും (s/2 d2 100%) ടാപ്പു ചെയ്യുന്നതാണ് ഗുണകരം.
ദിവസേന ടാപ്പു ചെയ്യുന്ന (s/2 d1, 200%) രീതിയാണെങ്കിൽ പട്ടമരപ്പുരോഗം ബാധിച്ച് മരങ്ങൾക്ക് നാശം സംഭവിക്കാനും സാധ്യതയുണ്ട്.
മറ്റു ടാപ്പിംഗ്
റബ്ബർ മരത്തെ കൂടാതെ മറ്റു ചില മരങ്ങളിൽ നിന്നും ടാപ്പിങ്ങിലൂടെ കറ ശേഖരിക്കാറുണ്ട്.
ഇതിന് ഏറ്റവും നല്ല ഉദാഹരണം ബോസ് വെല്ലിയ (Boswellia) മരത്തിലെ ടാപ്പിങ്ങാണ്.
ഈ മരങ്ങളുടെ തായ്ത്തടി ടാപ്പു ചെയ്താണ് കുന്തിരിക്കം ലഭ്യമാക്കുന്നത് ഇതും കാണുക റബ്ബർ അവലം‌ബം http://www.worldbank.org/html/prddr/prdhome/peg/wps04/tree596.pdf പുറത്തേക്കുള്ള കണ്ണികൾ http://sarawak-rubbertapper.tripod.com/process.htm Archived 2010-04-16 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ റബർ ടാപ്പിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റബർ ബാൻഡ് ഇംഗ്ലീഷ് വിലാസം https://ml.wikipedia.org/wiki/Rubber_band വിവിധ നിറങ്ങളിലുള്ള റബർ ബാൻഡുകൾ.
പ്രകൃതിദത്തമായതോ കൃത്രിമമായതോ ആയ ഒരു ഇലാസ്തിക വസ്തുവിനാൽ നിർമ്മിക്കപ്പെട്ട വളയമാണ് റബർ ബാൻഡ്.
ഒന്നിലെറെ വസ്തുക്കളെ റബർ ബാൻഡ് ഉപയോഗിച്ച് ചേർത്തു വയ്ക്കാം.
1843-ൽ തോമസ് ഹാൻകുക്കാണ് റബർ ബാൻഡ് ആദ്യമായി നിർമിച്ചത്.
ഇവ വൾക്കനൈസ് ചെയ്യാതെയാണ് ഉപയോഗിച്ചിരുന്നത്.
1845-ൽ തോമസ് പെറി റബർ ബാൻഡിന് കുത്തകാവകാശം ( Patent ) നേടി.
ആദ്യകാല റബർ ബാൻഡുകൾ ഉണങ്ങിയ റബറിൽ നിന്നാണ് നിർമിച്ചിരുന്നത്.
റബർ പാലോ ഉണങ്ങിയ റബറോ ഉപയോഗിച്ച് ഇന്ന് റബർ ബാൻഡ് നിർമ്മിക്കുന്നു.
റബർ പാലിൽ നിന്ന് നിമജ്ജന പ്രക്രിയയിലൂടെ (Dipping)  ഏറ്റവും ചെലവു കുറഞ്ഞ രീതിയിൽ റബർ ബാൻഡ് നിർമ്മിക്കാം.
ഉണങ്ങിയ റബറിൽ നിന്ന് റബർ ബാൻഡ് നിർമ്മിക്കുന്നതിന് കൃത്യമായി ചേർത്തെടുത്ത റബർ-രാസവസ്തു മിശ്രിതത്തെ (റബർ കോംപൗണ്ട് - Rubber Compound) ഒരു എക്സ്ട്രുഡറിലൂടെ കുഴൽ രൂപത്തിലാക്കി മാറ്റുന്നു.
ഈ റബർ കുഴലിനെ അനുയോജ്യമായ വലിപ്പമുള്ള ഒരു ലോഹ കുഴലിൽ (Mandrel) ഏറ്റി നീരാവി അറയിലടച്ച് (Steam chamber) വൾക്കനൈസ് ചെയ്തതിനുശേഷം അനുയോജ്യമായ അളവിൽ മുറിച്ചെടുക്കുന്നു.
റബർ പാലിൽ നിന്നുള്ള റബർ ബാൻഡ് നിർമ്മാണം
ഈർപ്പ ഘനീഭവന (Wet coagulation) രീതിയാണ് റബർ പാലിൽ നിന്നുള്ള റബർ ബാൻഡ് നിർമ്മാണത്തിന് വ്യാപകമായുപയോഗിക്കുന്നത്.
ഈർപ്പ ഘനീഭവന രീതിയിൽ ഒരു അച്ചിനെ ഘനീകാരക ലായനിയിൽ മുക്കിയെടുത്തതിനുശേഷം റബർ പാൽ സംയുക്തത്തിൽ (Latex compound) നിമജ്ജനം ചെയ്യുന്നു (മുക്കുന്നു).
ഘനീകാരകം മൂലം അച്ചിനോടു ചേർന്നുള്ള റബർ പാൽ അസ്ഥിരമാകുകയും അച്ചിനെ മൂടുന്ന റബറിന്റെ ഒരു പാട (റബറിന്റെ അവക്ഷിപ്തം ) രൂപപ്പെടുകയും ചെയ്യുന്നു.
റബർ പാടയ്ക്ക് ആവശ്യത്തിനുള്ള കനം ലഭിക്കുന്നതു വരെ ഈ പ്രക്രിയ ആവർത്തിക്കുന്നു.
അതിനുശേഷം രൂപപ്പെട്ട റബർ അവക്ഷിപ്തത്തെ (Deposit) അച്ചോടുകൂടെ തന്നെ ഉണങ്ങുന്നു.
ഉണങ്ങിയ റബർ അവക്ഷിപ്തത്തെ അച്ചിൽനിന്ന് ഊരിയെടുത്ത് തിളക്കുന്ന വെള്ളത്തിൽ വൾക്കനൈസ് ചെയ്യുന്നു.
വൾക്കനൈസ് ചെയ്ത റബർ കുഴലിനെ അനുയോജ്യമായ അളവിൽ മുറിച്ചെടുത്ത് റബർ ബാൻഡ് ആയുപയോഗിക്കുന്നു.
റബർ പാലിനെ തയ്യാറാക്കൽ [Preparation of Latex]
അമോണിയ ചേർത്ത് സംരക്ഷിച്ച പ്രകൃതിദത്ത റബർ പാലാണ് റബർ ബാൻഡ് നിർമ്മാണത്തിനുപയോഗിക്കുന്നത്.
പ്രകൃതിദത്ത റബർ പാലിൽ റബറിൻറെ അംശം പരമാവധി 40% വരെയാണ്.
നിമജ്ജന പ്രക്രിയയിൽ അച്ചിൻറെ പുറത്ത് രൂപപ്പെടുന്ന അവക്ഷിപ്തത്തിൻറെ കനം റബർ പാലിലുള്ള റബറിൻറെ അംശത്തെ ആശ്രയിച്ചിരിക്കുന്നതിനാൽ ലാഭകരമായ രീതിയിൽ നിമജ്ജന പ്രക്രിയ നടത്തുന്നതിന് റബർ പാലിലുള്ള റബറിൻറെ അളവ് വർദ്ധിക്കേണ്ടതുണ്ട്.
ഇതിനായി റബർ പാലിനെ കൊഴുപ്പിക്കലിന് ( ക്രീമിങ്ങ് - Creaming)വിധേയമാക്കുന്നു.
വളരെ നേർമയായി പൊടിച്ച പുളിങ്കുരുവാണ് ക്രീമിങ്ങ് ഏജൻറ് ആയുപയോഗിക്കുന്നത്.
വ്യാവസായിക അടിസ്ഥാനത്തിൽ ക്രീമിങ്ങ് നടത്തുന്നതിന് ആദ്യമായി വീപ്പകളിൽ നിന്ന്  റബർ പാലിനെ ഒരു വലിയ ടാങ്കിലേക്കു മാറ്റി സ്റ്റിറർ ഉപയോഗിച്ച് നന്നായി ഇളക്കിയതിനു ശേഷം 12 മുതൽ 24 മണിക്കൂർ നേരത്തേക്ക് അനക്കാതെ വയ്ക്കുന്നു.
റബർ പാലിലുള്ള സാന്ദ്രതയേറിയ അഴുക്കുവസ്തുക്കൾ ടാങ്കിൽ അടിയുന്നു.
ഇത് സ്ലഡ്ജ് (Sludge) എന്നറിയപ്പെടുന്നു.
അതിനു ശേഷം ടാങ്കിൻറെ അടിയിൽ നിന്ന് 5 മുതൽ 10 സെൻറിമീറ്റർ മുകളിൽ നിന്ന് റബർ പാലിനെ ഊറ്റിയെടുത്ത് ക്രീമിങ്ങ് ടാങ്കിലേയ്ക്ക് മാറ്റുന്നു.
ക്രീമിങ്ങിനായി റബർ പാലിലേയ്ക്ക് 3% മുതൽ 5% വരെ വീര്യമുള്ള പുളിങ്കുരു പൊടിയുടെ ലായനി ചേർത്ത് കുറഞ്ഞത് ഒരു മണിക്കൂർ നന്നായി ഇളക്കിയതിനുശേഷം 48 മണിക്കൂർ അനക്കാതെ വയ്ക്കുന്നു.
ക്രീമിങ്ങ് നടക്കുന്നതിൻറെ ഫലമായി റബർ കണികകൾ മുകളിലേയ്ക്ക് ഊറിക്കൂടുകയും റബർ കണികകൾ വളരെ കുറവായ തെളി (Serum) ടാങ്കിൻറെ  അടിയിൽ തിരിയുകയും ചെയ്യുന്നു.
ക്രീമിങ്ങിൽ തിരിഞ്ഞ തെളിയെ ഊറ്റി മാറ്റിയതിനു ശേഷം ലഭിക്കുന്ന കൊഴുത്ത റബർ പാലിലുള്ള (Creamed Latex) റബറിൻറെ അളവ് ( ഡ്രൈ റബർ കണ്ടൻറ് -  Dry Rubber Content) പരിശോധിച്ചതിനു ശേഷം ആവശ്യമെങ്കിൽ അമ്മോണിയ ചേർക്കുന്നു.
ഡ്രൈ റബർ കണ്ടൻറിൻറെ അടിസ്ഥാനത്തിൽ മറ്റു രാസവസ്തുക്കൾ ഡിസ്പേർഷനായോ എമൽഷനായോ ചേർക്കുന്നു.
റബർ പാലിനെ ഇളക്കികൊണ്ട് സാവകാശമായാണു രാസവസ്തുക്കൾ ചേർക്കുന്നത്.
രാസവസ്തുക്കൾ ചേർത്തതിനുശേഷം റബർ പാൽ രാസവസ്തു മിശ്രിതത്തിനെ കുറഞ്ഞത് ഒരു മണിക്കൂർ നന്നായി ഇളക്കുന്നു.
റബർ പാൽ രാസവസ്തു മിശ്രിതത്തെ (ലാറ്റെക്സ്  കോമ്പൗണ്ട് - Latex Compound) നിമജ്ജനത്തിനായി (dipping)  നിമജ്ജന ടാങ്കിലേയ്ക്കു (Dipping Tank) മാറ്റുന്നു.
റബർ ബാൻഡ് നിർമ്മാണത്തിനുള്ള റബർ പാൽ - രാസവസ്തു മിശ്രിതത്തിൻറെ അടിസ്ഥാന സൂത്രവാക്യം താഴെ തന്നിരിക്കുന്ന വിധമാണ്.
# പദാർത്ഥം അളവ്(100 റബറിന്) 1.
ക്രീംഡ് ലാറ്റെക്സ് 100 2.
20% വൾകാസ്റ്റാബ് ഡി പേസ്റ്റ് 0.2 3.
50% സിങ്ക് ഓക്സൈഡ് ഡിസ്പേർഷൻ 1.0 4.
50% ZDC ഡിസ്പേർഷൻ 1.0 5.
50% സൾഫർ ഡിസ്പേർഷൻ 2.0 6.
50% ചൈനാ ക്ലേ ഡിസ്പേർഷൻ 10 - 20 7.
നിറം ആവശ്യത്തിന്
മറ്റു റബർ ഉത്പന്നങ്ങളിൽ നിർബന്ധമായുപയോഗിക്കുന്ന നിരോക്സീകാരികൾ (ആൻറി ഓക്സിഡൻറുകൾ - Antioxidants) ചുരുങ്ങിയ ഉപയോഗകാലം മാത്രമുള്ള റബർ ബാൻഡിൽ സാധാരണയായി ഉപയോഗിക്കറില്ല.
ചില നിർമാതാക്കൾ ചെലവുചുരുക്കുന്നതിനായി ഡിസ്പേർഷനും എമൽഷനും പകരം രാസവസ്തുക്കളുടെ വെള്ളത്തിലുള്ള ഒരു കുഴമ്പുണ്ടാക്കി ചേർക്കാറുണ്ട്.
ഇത് റബർ ബാൻഡിന് മാത്രമാണ് ബാധകം.
റബർ ബോർഡ് ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Rubber_Board റബർ ബോർഡ് ഓഫ് ഇന്ത്യ ലോഗോ
റബർ കൃഷിക്കും അനുബന്ധമേഖലയുടെ വികസനത്തിനുമായി ഇന്ത്യയിലെ കേന്ദ്ര സർക്കാരിന്റെ കീഴിൽ പ്രവർത്തിക്കുന്ന ഒരു സംഘടനയാണ്‌ റബർ ബോർഡ് ( The Rubber Board, India ).
റബർ ബോർഡിൽ നിന്നും ലഭിക്കുന്ന ധനസഹായ പദ്ധതികളിൽ  അധികവും റബർ ഉത്പാദക സംഘങ്ങൾ, സ്വാശ്രയ സംഘങ്ങൾ, റബർ ബോർഡിന്റെ കമ്പനികൾ എന്നിവ മുഖേനയാണ്‌ നടപ്പാക്കുന്നത്.
പുതുകൃഷി, ആവർത്തന കൃഷി എന്നീ കാര്യങ്ങൾക്കുവേണ്ടി നൽകുന്ന സബ്സിഡി, തൊഴിലാളി ക്ഷേമ ആനുകൂല്യങ്ങൾ എന്നിവയാണ് വ്യക്തികൾക്ക് നേരിട്ട് വിതരണം ചെയ്യുന്നത്.
റബ്ബർ ബോർഡ് - വിഭാഗങ്ങൾ റബ്ബറുത്പാദന വിഭാഗം റബ്ബർ ഗവേഷണ വിഭാഗം റബ്ബർ സംസ്കരണ, ഉത്പന്ന വികസന വിഭാഗം പരിശീലന വിഭാഗം ഭരണകാര്യനിർവഹണ വിഭാഗം സാമ്പത്തിക വ്യാപാര വിഭാഗം അനുമതിപത്ര-എക്സൈസ് തീരുവ വിഭാഗം സ്ഥിതിവിവര-ആസൂത്രണ വിഭാഗം വിപണനതന്ത്ര വിഭാഗം പുറത്തേക്കുള്ള കണ്ണികൾ
റബ്ബർ ബോർഡ് വെബ്‍ താൾ
റബേക്ക വെസ്റ്റ്
ഡെയിം സിസിലി ഇസബെൽ ഫെയർഫീൽഡ് DBE (ജീവിതകാലം: 21 ഡിസംബർ 1892 - മാർച്ച് 15, 1983) റബേക്ക വെസ്റ്റ് അഥവാ ഡെയിം റെബേക്ക വെസ്റ്റ് എന്നിങ്ങനെയും അറിയപ്പെട്ടിരുന്ന ബ്രിട്ടീഷ് സാഹിത്യകാരിയും പത്രപ്രവർത്തകയും, സാഹിത്യ നിരൂപകയും, സഞ്ചാരസാഹിത്യകാരിയുമായിരുന്നു.
വിവിധ സാഹിത്യരൂപങ്ങളിൽ രചന നിർവ്വഹിച്ചിരുന്ന ഒരു എഴുത്തികാരിയായിരുന്ന റബേക്ക വെസ്റ്റ്, ദ ടൈംസ്, ന്യൂയോർക്ക് ഹെറാൾഡ് ട്രിബ്യൂൺ, സൺഡേ ടെലിഗ്രാഫ്, ദി ന്യൂ റിപ്പബ്ലിക് എന്നിവയ്ക്കുള്ള പുസ്തകങ്ങൾ അവലോകനം ചെയ്യുകയും ഒപ്പം ദി ബുക്ക്മാന്റെ ലേഖകയായി പ്രവർത്തിക്കുകയും ചെയ്തു.
1892 ൽ യുകെയിലെ ലണ്ടനിൽ സിസിലി ഇസബെൽ ഫെയർഫീൽഡ് എന്ന പേരിൽ ജനിച്ച റെബേക്ക വെസ്റ്റ്, ബൗദ്ധിക ഉത്തേജനവും രാഷ്ട്രീയ ചർച്ചകളും, പുസ്തകങ്ങൾ, സംഗീതം എന്നിവയാൽ സജീവമായ അന്തരീക്ഷമുള്ള ഒരു വീട്ടിലാണ് വളർന്നത്.
ഒരു സ്കോട്ടിഷ് വനിതയായ മാതാവ് ഇസബെല്ല ഒരു പിയാനിസ്റ്റായിരുന്നുവെങ്കിലും ചാൾസ് ഫെയർഫീൽഡുമായുള്ള അവരുടെ വിവാഹശേഷം സംഗീത ജീവിതം തുടർന്നില്ല.
ആംഗ്ലോ-ഐറിഷ് പാരമ്പര്യമുള്ള പിതാവ് ചാൾസ് യുഎസ് ആഭ്യന്തര യുദ്ധകാലത്തെ റിച്ച്മണ്ട് ഉപരോധത്തിൽ ഒരു കോൺഫെഡറേറ്റ് സ്ട്രെച്ചർ ചുമട്ടുകാരന്റെ സേവനം നിർവ്വഹിച്ചശേഷം യുകെയിലേക്ക് മടങ്ങിയെത്തി ഗണ്യമായ പ്രശസ്തി നേടിയ ഒരു പത്രപ്രവർത്തകനായി മാറിയെങ്കിലും സാമ്പത്തികമായി തികച്ചും തകർന്ന അവസ്ഥയിലായിരുന്നു.
സിസിലിക്ക് എട്ട് വയസ്സുള്ളപ്പോൾ അദ്ദേഹം കുടുംബത്തെ ഉപേക്ഷിച്ചുപോയി.
അദ്ദേഹം ഒരിക്കലും കുടുംബത്തോടൊപ്പം ചേർന്നില്ല എന്നുമാത്രമല്ല, 1906 ൽ ലിവർപൂളിലെ ഒരു ബോർഡിംഗ് ഹൗസിൽ സിസിലിക്ക് 14 വയസ്സുള്ളപ്പോൾ ദാരിദ്ര്യവും ഒറ്റപ്പെടലുമായി മരണമടഞ്ഞു.
കുടുംബം സ്കോട്ട്ലൻഡിലെ എഡിൻബർഗിലേക്ക് താമസം മാറ്റുകയും അവിടെ സിസിലി ജോർജ്ജ് വാട്സൺസ് ലേഡീസ് കോളേജിൽ പഠനം നടത്തുകയും ചെയ്തു.
ക്ഷയരോഗം കാരണം 1907 ൽ അവൾക്ക് സ്കൂൾ വിടേണ്ടിവന്നു.
അസുഖം ഭേദമായ ശേഷം മടങ്ങിവരേണ്ടതില്ലെന്ന് അവർ തീരുമാനിച്ചു, പിന്നീട് വാട്സണിലെ തന്റെ സ്കൂൾ വിദ്യാഭ്യാസം ഒരു "ജയിലിനോട്" സാമ്യമുള്ളതാണെന്ന് അവർ വിവരിച്ചു.
അവർക്ക് രണ്ട് മൂത്ത സഹോദരിമാർ ഉണ്ടായിരുന്നു.
മൂന്നുപേരിൽ ഏറ്റവും മികച്ച വിദ്യാഭ്യാസം നേടിയ ലെറ്റീഷ്യ ("ലെറ്റി") ബ്രിട്ടനിലെ ആദ്യത്തെ പൂർണ്ണ യോഗ്യതയുള്ള വനിതാ ഡോക്ടർമാരിൽ ഒരാളായി മാറുകയും കൂടാതെ ഇൻസ് ഓഫ് കോർട്ടിൽ ഒരു ഒരു അഭിഭാഷകയായും പ്രവർത്തിച്ചിരുന്നു.
നടുവിലെ സഹോദരിയായ വിനിഫ്രെഡ് ("വിന്നി") അഡ്മിറൽറ്റിയിലെ പ്രിൻസിപ്പൽ അസിസ്റ്റന്റ് സെക്രട്ടറിയും ഒടുവിൽ ഗ്രീൻവിച്ച് ഹോസ്പിറ്റലിന്റെ ഡയറക്ടർ ജനറലുമായ നോർമൻ മക്ലിയോഡിനെ വിവാഹം കഴിച്ചു.
↑ Encyclopedia Britannica , 17 December 2018 ↑ Glendinning 1987 , പുറങ്ങൾ.
21–22 harvnb error: no target: CITEREFGlendinning1987 ( help ) ↑ Rollyson 1996 , പുറം.
29 harvnb error: no target: CITEREFRollyson1996 ( help ) ↑
റബ്ബർ മരം ഇംഗ്ലീഷ് വിലാസം https://ml.wikipedia.org/wiki/Para_rubber_tree
അന്തരീക്ഷത്തിൽ ഈർപ്പം സ്ഥിരമായി നിലനിൽക്കുന്ന മിതോഷ്ണമേഖലാ പ്രദേശങ്ങളിൽ വളരുന്ന ഒരു മരമാണ് റബ്ബർ .
1850 -കളിൽ വരെ ലാറ്റിനമേരിക്കൻ രാജ്യങ്ങളിൽ പ്രത്യേകിച്ച് ബ്രസീലിലായിരുന്നു റബർ ഉണ്ടായിരുന്നത്.
കോളനിവത്കരണത്തിന്റെ ഭാഗമായി ഈ വൃക്ഷം ലോകമെമ്പാടുമുള്ള അനുയോജ്യകാലാവസ്ഥകളിലേക്ക് പടരുകയുണ്ടായി.
മരത്തിന്റെ തൊലിക്കടിയിൽ നിന്നും ഊറിവരുന്ന ദ്രാവകം ഉറക്കുമ്പോഴാണ് ഇലാസ്തികതയുള്ള റബ്ബർ ആകുന്നത്.
ഇതുപയോഗിച്ച് പെൻസിൽ കൊണ്ടെഴുതിയ എഴുത്തുകൾ ഉരച്ചുമായ്ച്ചുകളയാം (റബ്ബ് ചെയ്യാം - rub) എന്ന അറിവാണ്, മരത്തിനും അതിൽനിന്നുണ്ടാകുന്ന ഉല്പന്നത്തിനും റബർ (Rubber)എന്ന നാമം നൽകുന്നതിന് കാരണമായത്.
ഇംഗ്ലീഷ് രസതന്ത്രജ്ഞനായ പ്രീസ്റ്റ്‌ലിയാണ് ഇത് കണ്ടുപിടിച്ചത്.
ഈ വൃക്ഷത്തെ റെഡ് ഇന്ത്യക്കാർ കരയുന്ന മരം എന്ന അർ‍ത്ഥത്തിൽ, കാവു-ചു എന്നാണ് വിളിച്ചിരുന്നത്.
ആമസോൺ നദിയുടെ തീരത്തുള്ള പാരാ തുറമുഖത്തുനിന്ന് ആദ്യമായ് കയറ്റി അയക്കപ്പെട്ടതിനാൽ പാരാറബ്ബർ എന്നും അറിയപ്പെടുന്നു.
റബ്ബർ ഒരു ഇലകൊഴിയും വൃക്ഷമാണ്.
ഏറെ ബലമില്ലാത്ത ഇതിന്റെ തടി അധികം വളവില്ലാതെ നേരെ വളരുന്നു.
സാധാരണ ചുവട്ടിൽ നിന്നും ശാഖകളുണ്ടാകില്ല.
ജനുവരി - ഫെബ്രുവരി മാസങ്ങളിൽ റബ്ബർ ഇലകൊഴിക്കുകയും ഒരു മാസത്തിനുള്ളിൽ വീണ്ടും തളിർക്കുകയും ചെയ്യുന്നു.
കമ്പുകളുടെ അഗ്രഭാഗങ്ങളിലും ഇലകളുടെ കക്ഷങ്ങളിലും പൂങ്കുലകളിലായി പൂകൽ 300 കായ്ക്കൾ ഉണ്ടാകുന്നു.
ഓരോ കായിലും ഓരോ വിത്തുകൾ ഉൾക്കൊള്ളുന്ന മൂന്നറകൾ ഉണ്ടാകും.
ഉണങ്ങിയ കായ്കൾ ശബ്ദത്തോടുകൂടി പൊട്ടിത്തെറിക്കുകയും വിത്തുകൾ ഒരു പുതിയവൃക്ഷത്തിനനുയോജ്യമായ ദൂരത്തിൽ ചിതറി വീഴുകയും ചെയ്യുന്നു.
വിത്തുവഴിയാണ് പ്രവർദ്ധനം നടക്കുന്നത്.
അനുയോജ്യമായ അന്തരീക്ഷത്തിൽ ആറേഴ് ദിവസങ്ങൾക്കുള്ളിൽ വിത്തു മുളക്കുന്നു.
കാലാവസ്ഥാ വ്യത്യാസമനുസരിച്ച് വിവിധസ്ഥലങ്ങളിൽ പ്രവർദ്ധന സമയം വ്യത്യാസപ്പെട്ടിരിക്കുന്നു.
തെക്കേ ഇന്ത്യയിൽ മൺസൂൺ മഴക്കാലത്തിനു അവസാനമാകുമ്പോഴേക്കും വിത്തുകൾ ഉണ്ടാകുന്നു
റബ്ബർ ച്ചെടികൾക്ക് കുറഞ്ഞത് 200 സെന്റീമീറ്റർ വാർഷിക വർഷപാതവും 21 °C-ൽ കൂടിയ താപനിലയും ആവശ്യമാണ്.
വരൾച്ചയെ അതിജീവിക്കാനുള്ള കഴിവ് ഇതിനില്ല.
മാത്രമല്ല വെള്ളക്കെട്ടിനെ ചേറുക്കാനും ഇതിന് കഴിവില്ല.
തെക്കുപടിഞ്ഞാറൻ കാലവർഷം ശക്തമായി ലഭിക്കുന്ന ശ്രീലങ്കയിലെ പടിഞ്ഞാറോട്ട അഭിമുഖമായുള്ള കുന്നുകളും കേരളത്തിലെ പശ്ചിമഘട്ടത്തിന്റെ ചെരിവുകളും റബ്ബർ കൃഷിക്ക് വളരെ പറ്റിയതാണ് .